钦定古今图书集成/历象汇编/乾象典/第037卷 > 《罗雅谷月离历指》 > 月受日光大半图
## 钦定古今图书集成/历象汇编/乾象典/第037卷 > 《罗雅谷月离历指》 > 月受日光大半图

《月受日光大半图说》。

问：“月近日人见光小，远日人见光大。何故？”曰：“月合朔
时，外大半受光。”

“日体大，月体小” ，则日必照月之大半。

人自下土止，视其内小半则无光，既而生明，所见渐
大，至一象限则已见其受光之大半，故渐远渐大也。
何谓日照月之大半？如图甲为日，乙为月，戊丁己丙
两光线切月体，从丙从丁向乙，作两垂线，成戊丁乙
己丙乙两直角，则丁乙乙丙两线不成一直线。何者？
凡一直线截平行两线，其内两角并与两直角等，反
之，若两直线不平行，即一端渐近，一端渐远，其渐近
内两角，必大于两直角。今设丁丙两直角，则丁乙乙
丙不能以一直线与乙为角，若从乙心作径线，必在
丁丙两点之上，则丁庚丙必月周之大半矣。

月近日受光之分大，远日受光之分小。

月体自无运动，曷知之人所恒见，斑驳之象，终古不
易。